정조 20년 · 목
節目以爲古者宮城之外列置禁旅所以拱護捍衛也粵我孝廟朝分置漢人漁夫及訓局陞戶砲手等於昌慶宮東以實之有以仰認聖意之深遠而實取倣於古制壬子冬自宣仁門下至梨峴洞口路東西大小家舍皆令壯營校卒或換入或移買各自奠居一如舊事不期然而然亦豈偶然哉且宮城近處閭家之疾病汚穢之不可不禁者京兆該部摘奸檢察法意甚嚴而挽近以來紀綱解弛虛實相蒙或橫侵而見逐或掩置而倖免官無法禁之意民有騷擾之弊今於營屬入處之後別作統戶互相糾察則是皆宿衛之人雖無部府之禁飭相與謹愼統率不令而禁止實宮城之近地滌閭里之宿弊可謂一擧而兩得但蓮花一坊之內營屬之戶僅居其半與坊里小民混同徭役必有不均之患區而別之各定洞契參量戶數分當坊役然後可以永久無弊合行事件條列于左以爲遵行之地○作統條一別定尊位二員分掌東西統戶而尊位則自本營差出中任二人亦以東西邊居生人中有風力者尊位差定報于本營以爲擧行之地一上自宣仁門下至梨峴屛門通稱蓮花坊契而遙相統攝全無管束自今爲始營屬所居梨峴以上東邊則稱壯勇營左契西邊則稱壯勇營右契而屬於壯營其餘民人所居者別作契名仍屬該部在前通一坊輪行之役使之分數均布俾無彼此偏重偏輕之患旣已別定兩契皆屬之本營不管於府部則左右契內互相爭訟者毋論大小輕重本營提調從事官主管一如部例擧行若其告隻間在於他部他洞者則依他民例呈于府部一東西邊大小家坐作爲五家統則東邊爲二十六統西邊爲二十六統而洞長統首則中任以當統內勤幹可堪者先擇望報尊位尊位轉報本營以爲檢飭之地一旣已作契則亦當依他洞例作統而一契之內只有中任與各統首無中間管攝之人則句檢察飭不無疏虞之慮五家作一統五統作一洞統置統首洞置洞長契置中任以爲互相統攝之地過失相規患難相救奉公必勤居家必愼各相戒飭毋或犯科而或有不遵洞規作奸犯法者則統首洞長一一摘發卽爲來告中任轉報尊位從輕重施罰一廊底挾戶行止殊常不知根着者洞長統首一一糾察報于中任轉報尊位分輕重嚴治而如或因循掩置矇不覺察則家主洞長統首之照法嚴繩斷不饒貸不能檢飭之尊位中任自本營從重勘罪一道路修治掃雪決渠坐更救火等事法意甚重不可以營屬生心圖免依例着實擧行而若或有規避頑拒之弊從重勘罪一坊役卽治道坐更營戶所居家前治道營戶當之宣仁門弘化門外治道自統契雇軍修治而直房治所大門外則各其所當之自本營牆隅至石橋無閭家處治道民戶當之自該部檢飭一遵定界俾無紛爭之弊一洞役中坐更旣定次數如有推諉越次之弊任掌卽告中任轉報尊位從輕重論罪小則施以罰更大則報營嚴處一統內洞役坐更外皆自契中防給而動駕時兩契家前黃土之役亦所當念自今爲始自契中每次錢二分式上下於應役各戶本營屬相聚相近者非直爲便於管轄凡有不時公故轉相通告星火知姜俾有肘腋相須之效毋論大小事自契中爲私通指揮擧行而日子時刻若有差錯遲緩之弊則自契中各別致責一本洞事務浩多不可無擧行之人書員二人使令一名任掌二名差出使役而每朔朔下則書員各五兩使令四兩任掌各三兩式自契中磨鍊上下一任掌之役旣是洞役指揮之任則奔走服役不遑他業洞中不可不顧念每戶米一升式春秋收給則十二朔分排足爲一朔三斗料此是他洞所無之事別擇可合人差出一凡公故各衙門依幕不可以營屬謀頉圖免若有稱托之弊則該統首卽報尊位以爲報營重治之地每當公故日各其司定一原定之家使之臨時許給俾無每每生面番番惹鬧之弊而每於所定之家門楣書揭或刻揭一洞長統首糾察當統內諸般禁條間十五日報有無事於中任中任都聚一朔以翌月初一日報于尊位以爲憑考之地一各統內或有移來移去之人則該統首報于尊位卽爲修正統案統內男女壯弱實數依京兆獻民數例每歲末修正而原統案則參互京外軍案例十年一改而統內之人皆是營屬之受料奉公者雖或有意外除汰之事猶當次次轉授以入不可刻期出送致有騷擾之患一統內居生者雖非營屬及武藝廳差備所屬之親屬者亦爲許入統內營屬則稱以元戶其餘則稱以許接一每式年左右契居住帳籍各其統首收聚納于本營以爲輔送京兆之地而左右契作統之後旣不相干於該部則契內式單之部屬徵錢殊涉無義而前所受食從今革廢則援引京兆之常例易致部隸之向隅自今以後式單收送時依前規每戶三分式合七兩九錢九分自契中出給部屬一統內犯禁之事旣自本營察飭法司吏隸切勿犯漁若有檢驗之事當部依他契例擧行一大路外餘之禁載在法典而況闕門咫尺左右川渠頑民輩敢於家前越溝犯路築牆構屋年復年來互相賣買使大路欹斜廣狹不齊莫重御路所見極爲未安今於作統之後竝當依法典毀出而統內居民在所軫念且其冒禁非自渠始自統案色特下公貨計戶給價一一撤出仍於各家門前排植柳木不但爲觀瞻之美寔出標界限之意左右契諸家之在於路傍者每二間以三株定數使之各別培養期於一字成林株數成册踏印以置春秋從事官摘好逐家考察如或株數未滿又或不能茁茂則當者從重科治不飭中任洞長統者勘罪一統內無論某事如有論報之事則中任修報狀年月下尊位着銜後轉報本營提調一左右契諸般洞役自多擧行特下錢一千五百兩作爲防役之資蓋出軫念之聖德周窮恤貧之方生殖久遠之道不可不另爲措置原錢自契中別般區處每年稅入二百兩爲定一契中每年稅入二百兩左右契中任輪回傳授每於六臘依例傳掌而傳掌之際如或有犯手欠縮之弊尊位親檢照數使之傳掌每月晦日用下册子成貼于尊位一左右契比他洞事面非但尤有所自別今旣設契作統有隣里相好之誼又有約束相面之道每年春秋上下所任期日聚會互相勸戒毋有犯科之弊○修掃條一閟官除草掃雪諸般等役例以當部內民戶應赴而該部屬各洞任輩當其領率赴役之際存拔操縱惟意所欲捨近而遠拖及郊垌騷擾之端不一而足今此左右洞契之設置蓋遵孝廟朝分置漢人牙兵陞戶砲手於昌慶以東之盛意而拱衛捍禦之方與他尋常民戶迥然不同則用此民而當此役永除部屬侵漁許多坊民之弊實爲方便之道此雖屬分內之事旣以統內數百戶之民替當一部數千戶之役則有其苦而無所賴亦涉如何所入財力從長拮据一以爲崔軍使役之資一以爲當契用下之費合行條件別爲裁定使之永久遵行一凝鑾橋八戶之當初募入也或慮生利殘簿奠接無路劃出惠局所管關西會錄木五十同二十同則使本宮守僕次知受價三十同則使八戶受價而不過十年之內所謂八戶取其利散居東西家主則甲者而乙者貰入間架則苟存而瓦墁毀畫家自家而人自人甚非自初募入之意從今以後募入之規一竝革罷以本營校卒中有根着者從願買入一關西木三十同自今以契中勤幹可堪者差定所任使之受價而三十同價合爲三千兩內一千八百兩則本木防納次出給中任使之從便區處而去來之際所任亦爲檢飭一一關由於尊位餘錢一千二百兩內二百兩以官大門外十一戶及新接八戶接濟次除出二十兩除給守僕員役等實餘九百八十兩留作一年雇價而雇軍之多寡事役之遲速難以預料隨其用下一一句勘於尊位一雇價每名每日以二錢五分式磨鍊若非竟日之役則隨其事役之巨細量宜計給一一年雇價上下之後餘在錢則與契中歲入錢二百兩同付本洞以爲公用之資而元節目外濫下之弊尊位各別察飭而兩條歲入錢竝自本營捧上以爲隨所用上下契中之地一大享時疏井例於前二日部隸爲之修井官則前一日部官進去自今以後疏井則只令中任檢飭修井則從事官尊位輪回進去修井官亦令依例進去從事官尊位異於部官擧案禮數於摘奸承旨監察一傡除之一每朔四次修掃則以初七日十四日二十二日三十日定式擧行除草則修掃時自當爲之不必別爲使役而掃雪則不在此限中任一人書員一人領率雇軍趁卽往赴喧譁雜亂之弊一切嚴禁一雇軍所着靑巾自契中造置赴役時分給畢役後收聚俾無閪失之弊一修掃時使喚雇軍則書員任掌輩臨時雇立若値事役造多難於倉卒間責立之時則以左右契民戶戶出一丁輪回擧行而雇價則依他例上下一十九戶幷爲作統每統以勤幹可堪者定統首大門外修掃使之通同依前擧行統首糾察統內凡事如有糾正之事趁卽報于尊位及中任凡係疾病汙穢之當禁者亦爲一一檢飭卽爲出送一疏井修掃時所用器械自契中給價四十三兩造成後出納之事藏置之節中任主管擧行隨毀修補之際尊位一一看檢俾無互換閪失之患尊位往來之際無時檢閱以防中間出用之弊若有不謹典守之端則當該任掌輩治罪徵出一本宮植木監官例自訓御兩營定送別武士以其功勞定爲久勤之窠而本洞中任旣掌修掃之役又管宮內植木等事則其所效勞倍甚於兩營武士而自今爲始御營廳植木監官則旣專管案山植木依前仍置訓局植木監官則移屬於本洞中任以爲兼管擧行之地久勤之規與御營廳植木監官輪回擧行久勤成册依前例自景慕宮移送兵曹○懸燈條一閟宮動駕時路由逌瞻門城內外動駕時路由弘化門而若値日暮時則特除植矩之弊別造懸燈之制蓋出於省煩費軫民弊之盛意造燈物力自統契量宜磨鍊上下燈竹環繩等屬一依園幸時燈契節目別爲措置一閟宮動駕時自逌瞻門內至齋室懸燈以三十箇爲定城內外動駕時自弘化門下至梨峴屛門家前元植炬代懸燈以八十五箇爲定統內中任率任掌書員眼同擧行燈軍雇價則每名一錢五分或一錢隨其遲速磨鍊上下一家前懸燈旣自契中措備則不可無藏置之所庫舍三間別爲建置亦不可無典守之人姑使書員看檢中任間五日摘奸無頉與否每朔望使之轉報尊位一動駕時家前燈出入擧火等節皆自契中雇軍擧行而所入名數雇價書員使令次知使之雇立庫舍修葺自契中爲之而治道一款小則使家前修治大則亦自契中雇軍爲之○周恤條一宮城之外別爲家統統內居民必以營屬入接專爲其捍衛宮城洗滌汙穢之本意也界限則西自東營東門以上東自司僕草都家以上如有疾病穢惡之事洞長統首另加察飭卽地出送不令踰日界限以外雖與限內稍異係是一統之內疾病之當禁者不容少緩卽令出幕俾無蔓延之弊而或有掩慝不告從後見發則當者與該統首洞長中任報營重勘一婚喪時雖非姻親隣里助給自是厚誼或有家力不逮婚喪過時之人中任加意深問其虛實布告左右契中隨其力顧助以完大事不必以多寡爲嫌稱家有無雖至米升錢兩不愧古人麥舟之惠此足爲他洞興感之效專意遵行毋或疏忽一遭故之類過三日後出送而至於貧不能辦葬需者統內諸人竝力救助無或遲滯如有當禁之病而出幕之際貧賤無依運動不得者不可無顧恤之道中任論報尊位自契中米錢間量宜助給一統內家舍或有小小頹圮處而若因家力之至貧不能及期修改則將未免頹壓之患每年春秋中任統首遍察各家形止後抄出其衆所共知至貧無依者告于尊位尊位招集各該任掌量其所入自契中助給錢兩使之卽卽修改而統內有率丁者出丁助役無率丁者躬自檢飭卽令修葺一未盡條件進後磨鍊